Flora Villarreal

María Flora Villarreal Medina (Miranda de Ebro, Burgos, 1893ko azaroaren 24a - Madril, Madril Erkidegoa, 1977ko azaroaren 11) jostun eta moda diseinatzailea izan zen. Cayetana Fitz-James Stuart Albako dukesaren —lehen ezkontzako— ezkontza-soinekoaren diseinatzailea izan zen.

 Bizitza 
Burgosko Miranda de Ebro udalerrian jaio zen 1893an. Aitak trenetan lan egiten zuen. 14 urterekin familiak Gasteizera bidali zuen jostun ofizioa ikastera Rosario Landaren tailerrean. 24 urterekin, 1918. urtean, Madrilen kokatu zen Flora Villarreal. Hurrengo urtean, gasteiztar batekin ezkondu zen eta bost haur izan zituen.

Moden eta tailerraren etxe elitista Madrilgo Castellana pasealekuan —orduan «Avenida del Generalísima» deitzen zen— kokatu zen, Espainiako Gerraren ostean. Bost hamarkada baino gehiagoz jardun zuen goi-mailako joskintzan, eta zeremoniako eta festetako soinekoak eta sastre-lanak ere egin zituen.

Bere txartel profesionalean, Flora Villarreal izenaren azpian, "Costura" hitza agertzen da, "alta costura" hitzetik gertuago dagoena eta "modista" kontzeptutik urrunago dagoena. Cristobal Balentziagarekin harreman profesional estua izan zuen, eta, harekin batera, sasoi hartako Espainiako goi-gizarteak gehien preziatzen zuen modista zen. 1968. urtean erretiratu zen, glaukomak jota.

 Sorkuntzak 
Cayetana Fitz-James Stuart Albako dukesaren —lehen ezkontzako— ezkontza-soinekoaren diseinatzailea izan zen; soinekoa Jantziaren Museoko 'Mujeres de blanco' (euskaraz: Zurizko emakumeak) erakusketan egon zen. Marfil koloreko satinezko piezak, antzinako enkajez hornituak, gerri markatua eta gona handi bat ditu, bata bestearen gainean jarritako tul geruzaz osatua; tul ilusiozko errezel bat jantzi zuen dukesak.

Bere jantzietako batzuk Madrilgo Jantziaren Museoko bildumetan daude gordeta. Bere andregai ereduetako bat behintzat Balentziaga edo Pertegazen modeloen ondoan ikus daiteke, Maria Jesus Martin-Artajo Sarachok emandakoa. Modelo hau Vestido Esterilla de seda (euskaraz: Zetazko soineko esterila) izenarekin aurkeztu zen, alkandora itxurako soinekoa Balentziaga artistaren eragin zuzenarengatik janzkera zeremonialera gehitu zen, diseinatzailearengan eragina izan zuena eta Parisen ezagutu zuena. Jantzia 1954. urtean egin zen New York linean. Honela, alkandora itxurako soinekoa jantzietan sartu zen.

 Sariak eta aintzatespenak 

 2022. urteko abenduan, bere jaioterriak Miranda de Ebroko erdiguneko lorategi bati bere izena jarri  zion.

 Erreferentziak 

 Kanpo estekak 

Kategoria:Mirandarrak (Miranda Ebro)
Kategoria:Madrilen hildakoak
Kategoria:Espainiako moda diseinatzaileak
Kategoria:Emakume moda diseinatzaileak
Kategoria:Jostunak